Общинска избирателна комисия Димитровград, област Хасково

**П Р О Т О К О Л № 35**

Днес 29.10.2023г. от 20.00 часа в малката заседателната зала на Общински съвет Димитровград, бул. „Г.С.Раковски” № 15 - запад ОБЩИНСКАТА ИЗБИРАТЕЛНА КОМИСИЯ /ОИК/, гр.Димитровград проведе заседание, на което присъстваха:

Председател: Димитър Вълчев Гавазов

Заместник-председател: Десислава Николаева Костова.

 Заместник-председател: Михаил Стойков Георгиев

Заместник-председател: Антония Делчева Делчева

Заместник-председател: Добри Григоров Рангелов

Секретар: Другадън Мустафа Апти

Членове: Тодор Динков Иванов

Емилия Галинова Бонева

 Светла Тенева Тодорова

 Светла Борисова Тричкова

 Надежда Борисова Колева-Стойчева

Заседанието протече при следния

ДНЕВЕН РЕД:

1. Жалба с вх.№ 185 от 29.10.2023 г., 7:16 ч. от Иван Ганев, кандидат за общински съветник от коалиция БСП за България Регистрация на застъпник на инициативен комитет за издигане на независим кандидат Невена Костадинова Челебиева за кметна кметство с. Бодрово
2. Замяна в СИК от квотата на партия „ДПС”
3. Постъпила жалба с вх.№ 177 от 28.10.2023 г. от ПП ГЕРБ
4. Замени в СИК от квотата на партия „ВЪЗРАЖДАНЕ”

Заседанието се ръководи от председателя на ОИК Димитър Гавазов.

**По точка първа** от дневния ред е постъпила жалба с Вх. № 185/29.10.2023г. от Иван Ганев, кандидат за общински съветник от коалиция БСП за България.

В жалбата са изложени твърдения относно разлепване на агитационни материали (плакати) в деня за размисъл от Политическа партия ГЕРБ. Твърди се, че същите са залепили своите плакати из Димитровград в час след 0:00 ч на 28.10.2023 г. на гъбата, но в деня за размисъл.

Жалбоподателят е приложил и заснети от него два видео материала.

С оглед на представените видео материали и изведените в жалбата твърдения не се установяват нито твърдения за конкретен нарушител, нито може да се установи по безспорен начин извършеното нарушение. По отношение на представения видео материал не се изяснява заснет ли е същия от лицензиран оператор и в поръчение на кого, в този смисъл същият не може да бъде годно доказателствено средство, което да послужи за установяване на визираното в жалбата нарушение, а що се касае до извършителя от представеното не може да се установи такъв.

Предвид горното и на основание чл.87, ал.1, т.22 от ИК, след станалите разисквания и проведеното гласуване Общинската избирателна комисия – гр.Димитровград прие следното

**Р Е Ш Е Н И Е № 207**

**Оставя без уважение подадената жалба** с вх.№ 185 от 29.10.2023 г., 7:16 ч. от Иван Ганев, кандидат за общински съветник от коалиция БСП за България като неоснователна и недоказана.

Решението подлежи на обжалване пред ЦИК в тридневен срок от обявяването му.

Гласували: 11

За 11 – Димитър Гавазов, Десислава Костова, Михаил Георгиев, Антония Делчева, Добри Рангелов, Другадън Апти, Тодор Иванов, Емилия Бонева, Светла Тричкова, Светла Тодорова, Надежда Колева-Стойчева

Против – няма

**По точка втора** от дневния ред е постъпило искане с вх. № 187/29.10.2023г. от партия „ДПС” относно замяна в СИК от квотата на партия „ДПС” за изборите за общински съветници и за кметове на 29 октомври 2023 г.

Предвид горното и на основание чл.87, ал.1, т.5 от ИК, след станалите разисквания и проведеното гласуване Общинската избирателна комисия – гр.Димитровград прие следното

**Р Е Ш Е Н И Е № 208**

На основание чл.87, ал.1, т.5 от Изборния кодекс извършва замяна в състава на СИК от квотата на партия „ДПС”, а именно:

|  |  |  |  |
| --- | --- | --- | --- |
| ***№ на СИК*** | ***Длъжност*** | ***ОСВОБОЖДАВА:*** | ***НАЗНАЧАВА:*** |
| 290900081 | Член | Елиса Хасан Хасан | Ембие Хамид Вели |

Анулира издаденото удостоверение № 1189 / 27.10.2023 г.

Решението подлежи на обжалване пред ЦИК в тридневен срок от момента на обявяването му.

Гласували: 11

За 11 – Димитър Гавазов, Десислава Костова, Михаил Георгиев, Антония Делчева, Добри Рангелов, Другадън Апти, Тодор Иванов, Емилия Бонева, Светла Тричкова, Светла Тодорова, Надежда Колева-Стойчева

Против – няма

**По точка трета** от дневния ред след постъпила жалба с Вх. № 177/28.10.2023г. от ПП ГЕРБ, представлявана от Димитър Васков Витанов – упълномощен представител на партията, в която се твърди, че в социалната мрежа са налице разпространени видеоклипове, на които се установявало, че лице, което вероятно е кандидата за кмет и общински съветник Стефан Димитров в периода от 01:00 ч. на 28.10.2023 г. до 10:00 ч. на 28.10.2023 г. на кръстовището на бул. „Трети март” и „Христо Ботев”, на кръстовището на бул. „Стефан Стамболов” и бул. „Г. С. Раковски”, на кръстовището на бул. „Г.С. Раковски” (до бензиностанция ОМВ) и на кръговото кръстовище пред спортна зала „Младост”, е свалило (унищожило и заличило) предизборни агитационни материали-транспаранти на ПП ГЕРБ.

Във връзка с подадената жалба ОИК-Димитровград е поискала записи от камерите за видеонаблюдение, находящи се на горепосочените места с писмо до Община Димитровград с изх.№15 от 28.10.2023 г., като на комисията беше предоставен 1 бр. флаш памет, съдържащ 4 бр. видеоклипа. Видеоклиповете изцяло съвпадат с датата, посочена в жалбата, както и визираните от жалбоподателя местоположения. От друга страна, след прегледа на видеоклиповете ясно се установяват нарушенията и извършителя на нарушенията-Стефан Димитров, който е и публично известна фигура, тъй като е общински съветник и е бил кмет на община Димитровград. В изборите за общински съветници и за кметове на 29 октомври 2023 г. същият е кандидат за кмет на община Димитровград и кандидат за общински съветник. На посочените в жалбата дати и места се установява, че Стефан Димитров къса и премахва поставените от ПП ГЕРБ агитационни материали-транспаранти, поставени на предпазни мантинели по определения в ИК ред видно от приложената към жалбата Заповед №РД-06-1522 от 27.09.2023 г. на ВрИД кмет на Община Димитровград.

Във връзка с гореизложеното комисията счита, че е извършено нарушение по чл. 183, ал. 5 от ИК - унищожаване и заличаване на агитационни материали, поставени по определения в ИК ред до края на изборния ден.

Предвид горното и на основание чл.87, ал.1, т.22, във връзка с чл. 496, ал. 1 от ИК, след станалите разисквания и проведеното гласуване Общинската избирателна комисия – гр.Димитровград прие следното

**Р Е Ш Е Н И Е № 209**

Да бъде съставен Акт за установяване на административно нарушение на лицето Стефан Димитров Димитров, ЕГН \*\*\*\*\*\*\*\*\*\*, постоянен адрес: с. Каснаково, община Димитровград за извършено нарушение по чл. 183, ал. 5 ал. 5, във връзка с чл. 496, ал. 1 от Изборния кодекс- унищожаване и заличаване на агитационни материали, поставени по установения в ИК ред, за периода от 01:00 ч. до 10:00 ч., на кръстовището на бул. „Трети март” и „Христо Ботев”, на кръстовището на бул. „Стефан Стамболов” и бул. „Г. С. Раковски”, на кръстовището на бул. „Г.С. Раковски” (до бензиностанция ОМВ) и на кръговото кръстовище пред спортна зала „Младост” върху предпазни мантинели. Възлага на Председателя на ОИК-Димитровград в тридневен срок от получаване на жалбата да състави Акт за установяване на извършеното нарушение в присъствието на свидетелите Антония Делчева-заместник-председател на ОИК и Другадън Апти-секретар на ОИК-Димитровград.

Решението подлежи на обжалване пред ЦИК в тридневен срок от обявяването му.

Гласували: 11

За 11 – Димитър Гавазов, Десислава Костова, Михаил Георгиев, Антония Делчева, Добри Рангелов, Другадън Апти, Тодор Иванов, Емилия Бонева, Светла Тричкова, Светла Тодорова, Надежда Колева-Стойчева

Против – няма

**По точка четвърта** от дневния ред е постъпило предложение с вх. №188/29.10.2023г. от партия „ВЪЗРАЖДАНЕ” относно замени в СИК от квотата на партия „ВЪЗРАЖДАНЕ” за изборите за общински съветници и за кметове на 29 октомври 2023 г.

Предвид горното и на основание чл.87, ал.1, т.5 от ИК, след станалите разисквания и проведеното гласуване Общинската избирателна комисия – гр.Димитровград прие следното

**Р Е Ш Е Н И Е № 210**

На основание чл.87, ал.1, т.5 от Изборния кодекс извършва замени в състава на СИК от квотата на партия „ВЪЗРАЖДАНЕ”, а именно:

|  |  |  |  |
| --- | --- | --- | --- |
| ***№ на СИК*** | ***Длъжност*** | ***ОСВОБОЖДАВА:*** | ***НАЗНАЧАВА:*** |
| **260900020** | **Член** | Татяна Господинова Тенева | Димитър Митев Митев |

Анулира издадените удостоверения № 698 / 27.10.2023 г.

Решението подлежи на обжалване пред ЦИК в тридневен срок от момента на обявяването му.

Гласували: 11

За 11 – Димитър Гавазов, Десислава Костова, Михаил Георгиев, Антония Делчева, Добри Рангелов, Другадън Апти, Тодор Иванов, Емилия Бонева, Светла Тричкова, Светла Тодорова, Надежда Колева-Стойчева

Против – няма

Поради изчерпване на дневния ред, заседанието беше закрито в 17:25 часа.

ПРЕДСЕДАТЕЛ:

 /Димитър Гавазов/

 СЕКРЕТАР:

 /Другадън Апти/